Svetová meteorologická organizácia

Svetová meteorologická organizácia (po angl. World Meteorological Organisation, WMO) je medzinárodná organizácia pre spoluprácu v oblasti siete meteorologických a hydrologických staníc, meteorologických pozorovaní a pre rýchlu výmenu meteorologických informácií.

Bola založená v roku 1950 ako následník Medzinárodnej meteorologickej organizácie (angl. International Meteorological Organisation - IMO, 1872) a je pridružená k OSN. Sídli v Ženeve vo Švajčiarsku. Súčasný prezident je Alexander Bedritsky a generálnym tajomníkom je Michel Jarraud. Svetová meteorologická organizácia sa stala špecializovaným orgánom Spojených národov pre meteorológiu (počasie a klimatológiu), operačnú hydrológiu a príslušné geofyzikálne vedy. Má 187 členov.

Svetový  deň meteorológie je určený na 23. marec.

 Pole pôsobnosti 
 kooperácia na celosvetovej sieti meteorologických staníc
 riešenie rýchlej výmeny dát a informácií
 štandardizácia meteorologických pozorovaní a meraní
 vedenie výskumu v meteorológii a riadenie spolupráce medzi jednotlivými členskými organizáciami

 Pozri aj 
 Zoznam geovedných organizácií

 Externé odkazy 
 Oficiálna stránka

Kategória:Špecializované agentúry OSN
Kategória:Meteorologické organizácie
Kategória:Organizácie založené v 1950